Patvirtinta:

 Direktoriaus įsakymu 2022m. vasario 22 d.

 Nr. SV-14

**UAB ,,GENETINIAI IŠTEKLIAI‘‘ VIEŠŲJŲ IR PRIVAČIŲ INTERESŲ DERINIMO TVARKOS APRAŠAS**

 **I SKYRIUS BENDROSIOS NUOSTATOS**

1. UAB ,,Genetiniai ištekliai‘‘ viešųjų ir privačių interesų derinimo tvarkos aprašo (toliau – Aprašas) tikslas – nustatyti privačių interesų deklaravimo ir priežiūros procesą, tinkamą viešųjų ir privačių interesų konfliktų prevencijos sistemos funkcionavimą, Lietuvos Respublikos viešųjų ir privačių interesų derinimo įstatymo (toliau – VPIDĮ) kontrolės priemonių ir funkcijų įgyvendinimą.

2. Aprašas taikomas UAB ,,Genetiniai ištekliai‘‘ (toliau – Bendrovė) tarnautojams ir darbuotojams, dirbantiems pagal darbo sutartis (toliau – darbuotojai).

3. Aprašas parengtas vadovaujantis VPIDĮ ir kitais Lietuvos Respublikos teisės aktais, reglamentuojančiais viešųjų ir privačių interesų derinimą.

4. Siekiant Bendrovės veiklos skaidrumo, asmenų nešališkumo, deklaruojantiems asmenims privaloma deklaruoti privačius interesus VPIDĮ, Aprašo nustatyta tvarka ir terminais.

**II SKYRIUS PRIVAČIŲ INTERESŲ DEKLARAVIMAS IR KONTROLĖ**

 5. Deklaruojantys asmenys privalo pateikti deklaraciją Etikos komisijai (toliau – EK) nustatyta tvarka elektroninėmis priemonėmis. Privačių interesų deklaracijos pateikiamos nedelsiant, bet ne vėliau kaip per 30 kalendorinių dienų po deklaruojančio asmens išrinkimo, priėmimo ar paskyrimo į pareigas dienos arba po deklaruojančio asmens statuso įgijimo dienos. Privačių interesų deklaracijos formos bei jos pildymo, tikslinimo, papildymo ir pateikimo taisyklėse.

 6. Už korupcijos prevenciją atsakingas direktoriaus pavaduotojas:

6.1 pagal kompetenciją kontroliuoja ir prižiūri VPIDĮ nuostatų laikymąsi;

6.2 vykdo deklaruojančių asmenų, privačių interesų deklaracijų periodinius patikrinimus. Privačių interesų deklaracijų tikrinimas atliekamas ne rečiau kaip kartą per ketvirtį, o esant rizikos veiksniams – pagal poreikį ir dažniau.

6.3. nustatęs galimą deklaruojančio asmens interesų konflikto atvejį, apie tai nedelsiant el. paštu informuoja deklaruojantį asmenį ir deklaruojančiojo asmens vadovą , kuriame pateikia siūlymą, kokių veiksmų turėtų imtis deklaruojantis asmuo, kad interesų konflikto rizika būtų pašalinta. Rengia ir teikia rašytines išankstines rekomendacijas dėl nusišalinimo. Jei deklaruojantis asmuo interesų konflikto situacijoje nenusišalina, inicijuoja deklaruojančio asmens nušalinimą;

6.4. nustatęs deklaruojančio asmens privačių interesų deklaravimo neatitikimų, deklaruotinų duomenų netikslumų ir pan., apie tai nedelsiant, bet ne vėliau kaip per 5 darbo dienas el. paštu informuoja deklaruojantį asmenį ,kuriame pateikia konsultaciją deklaruojančiam asmeniui dėl tinkamo privačių interesų deklaracijos užpildymo;

6.5. konsultuoja deklaruojančius asmenis dėl VPIDĮ nuostatų laikymosi, atsako į klausimus ir pataria, kaip elgtis, kad tarnybinė veikla neprieštarautų VPIDĮ;

6.6. Bendrovės darbuotojus, kurias einantys asmenys privalo deklaruoti privačius interesus, ir jų tiesioginius vadovus pirmą darbuotojo darbo dieną informuoja apie deklaracijos pateikimo pareigą. Apie pareigą deklaruoti privačius interesus ir pareigą nusišalinti visiems deklaruojantiems asmenims reguliariai, bet ne rečiau kaip kas ketvirtį primenama el. paštu.

7. Už korupcijos prevenciją atsakingų darbuotojų kontaktiniai duomenys skelbiami Bendrovės interneto svetainėje.

8. Pirkimų komisijų nariai, asmenys, perkančiųjų subjektų vadovų paskirti atlikti supaprastintus pirkimus, ir perkančiųjų subjektų atliekamų pirkimų procedūrose dalyvaujantys ekspertai, pirkimo iniciatoriai deklaraciją pateikia arba patikslina iki dalyvavimo pirkimų procedūrose pradžios, joje nurodydami savo pareigas, atliekamas vykdant pirkimų procedūras.

9. Pirkimo iniciatoriaus privačių interesų deklaravimo kontrolę vykdo asmuo atsakingas už viešųjų ir privačių interesų deklaracijų tikrinimą.

10. Už viešuosius pirkimus atsakingas darbuotojas direktoriaus įsakymus dėl Viešojo pirkimo komisijos (toliau – Komisija) sudarymo ar pirkimų organizatorių skyrimo pateikia atsakingam darbuotojui už korupciją, kad šis galėtų patikrinti, ar nėra interesų konflikto ir (ar) Komisijos nariai, pirkimų organizatoriai deklaravo savo papildomas su pirkimais susijusias pareigas. Komisijai patvirtinus ekspertus, dalyvaujančius pirkimų procedūrose, jų sąrašas pateikiamas už korupcijos prevenciją atsakingam darbuotojui.

12. Deklaruojantis asmuo privalo vykdyti, tiesioginio vadovo ar už korupcijos prevenciją darbuotojo rašytines išankstines rekomendacijas, nuo kokių tarnybinių pareigų atlikimo jis privalo nusišalinti.

13. Deklaruojančiam asmeniui draudžiama dalyvauti rengiant, svarstant ar priimant sprendimus arba kitaip juos paveikti ar bandyti paveikti, arba atlikti kitas tarnybines pareigas, jeigu atliekamos jos yra susijusios su jo privačiais interesais.

**III SKYRIUS BAIGIAMOSIOS NUOSTATOS**

 14. Deklaruojantys asmenys atsako už savo privačių interesų deklaracijose pateiktų duomenų teisingumą, tiesioginio vadovo informavimą apie interesų konfliktą sukeliančias aplinkybes.

 15. Atlikus deklaruojančių asmenų privačių interesų deklaracijų bei juose pateiktų duomenų tikrinimą šio Aprašo nustatyta tvarka ir nustačius galimą VPIDĮ pažeidimo atvejį, taip pat deklaruojančiam asmeniui pažeidus pareigą nusišalinti, ši informacija gali būti teikiama EK įvertinti pagal kompetenciją, taip pat Lietuvos Respublikos specialiųjų tyrimų tarnybai ir kitoms ikiteisminio tyrimo įstaigoms, atsižvelgiant į nustatytų galimų pažeidimų pobūdį.

16. Deklaruojantys asmenys už VPIDĮ ir šio Aprašo pažeidimus atsako teisės aktų nustatyta tvarka.